Author: Ismeretlen
Last saved by: User
Company: Hegyfalu

Hegyfalu község Önkormányzat Képviselőtestületének 

10 / 2004./ X II. 22. / számú rendelete

A települési szilárd hulladékra vonatkozó kötelező közszolgáltatásról

Hegyfalu község Önkormányzatának Képviselőtestülete az egyes helyi közszolgáltatások
kötelező igénybevételéről szóló 1995. évi XLII.tv. 2. § - a és a helyi önkormányzatokról
szóló többször módosított 1990.évi LXV.tv. 16.§. 1. bekezdésének felhatalmazása alapján 
a köz - és településtisztasággal kapcsolatos önkormányzati feladatok ellátása érdekében a
települési szilárd hulladékra vonatkozó kötelező közszolgáltatásokra vonatkozóan az alábbi
rendeletet alkotja:

1.§.

Általános rendelkezések

1./  A rendelet szabályozza a települési kommunális szilárd hulladék összegyűjtésének,
       elszállításának, elhelyezésének ,  a szolgáltatás igénybevételének rendjét.
2./ A képviselőtestület az 1. bekezdésben meghatározott önkormányzati feladatról 
       kötelező közszolgáltatás útján gondoskodik.

2.§.

A rendelet hatálya

1./   A rendelet területi hatálya Hegyfalu  község közigazgatási területére terjed ki.
2./ A rendelet személyi hatálya az 1. bekezdésben foglalt területen lévő ingatlanok
       tulajdonosára, használójára, kezelőjére, / továbbiakban : tulajdonos / terjed ki,
       függetlenül attól, hogy természetes vagy jogi személy, illetve jogi személyiséggel
       nem rendelkező társaságról van szó.
3./    A rendelet tárgyi hatálya  a 213 / 2001. (XI.14.) Kormányrendelet  3 §. (a) pontjában meghatározott 
        hulladékokra terjed ki. *
4./ Nem terjed ki a rendelet hatálya a termelési hulladékra, illetve a veszélyes, és folyékony
      hulladékokra.
5./  Akiknek tevékenysége során a 4 . bekezdésben foglalt hulladék keletkezik, a vonatkozó
      jogszabályok szerint kötelesek gondoskodni a hulladék összegyűjtéséről, tárolásáról,
      elszállításáról, ártalommentes elhelyezéséről.

3.§.

A kommunális szilárd hulladékkal kapcsolatos közszolgáltatást a PARKOM Bt
Bük, Jókai u. 24. / továbbiakban : szolgáltató / biztosítja.

* Módosította a 16 / 2005. ( XII.21.) sz. Önk. rendelet. Hatályos: 2006.01.01 – től.
4.§. 

A közszolgáltatás díja:

1./ A kötelező közszolgáltatás díját az önkormányzat átvállalja, így az ingatlantulajdonosokat, 
      illetve az ingatlan   bérlőit  díjfizetési kötelezettség nem terheli.
2./ A díj átvállalása, illetve a díjfizetési kötelezettség alóli  mentesség 1 db gyűjtőedényre 
     / kukára / vonatkozik.
3./ Amennyiben az ingatlan tulajdonosa egynél több gyűjtőedényt kíván használni, azt köteles 
      a szolgáltatónak bejelenteni, s arra vonatkozóan szerződést kötni, illetve a jelen rendelet 
      mellékletében szereplő díjat megfizetni. 
4./ A közszolgáltatás díját jelen rendelet melléklete tartalmazza.*

5.§.

A közszolgáltatásra vonatkozó szabályok

1./ A háztartási hulladék gyűjtésére , tárolására 50l, 110 l, 120 l - es gyűjtőtartályok használ-
     hatók, melyet a kötelező közszolgáltatás bevezetésekor az önkormányzat térítés nélkül
     biztosított  a lakástulajdonosok részére.
2./ Lakástulajdonos változás esetén a hulladékgyűjtő edényt az ingatlanon kell hagyni.

6.§.

1./ A hulladékgyűjtésre csak megfelelő műszaki állapotú tartályok használhatók .
2./ A hulladékgyűjtő tartályokba tilos mérgező, robbanó, folyékony, veszélyes hulladékot,
     vagy egyéb olyan anyagot elhelyezni, amely veszélyezteti a szállítást végzők testi épségét,
     vagy a szállító járműben rongálást idézhet elő, illetve elhelyezése során veszélyezteti
     a környezetet.
3./ A hulladékgyűjtő tartályok tisztántartásáról a lakástulajdonosok kötelesek gondoskodni.

7.§.

1./ A gyűjtőtartályokat az ingatlanon belül kell elhelyezni. 
2./ A gyűjtés napján a gyűjtőtartály közterületre kihelyezéséről , s az ürítés után 16 óráig  az
     ingatlanra történő visszahelyezéséről a lakástulajdonos köteles  gondoskodni.
3./A háztartási hulladék elszállítása céljából közterületre kihelyezett tartályt úgy kell
     elhelyezni, hogy az a jármű és gyalogos forgalmat ne akadályozza, illetve baleset vagy 
     károkozás veszélyét ne idézze elő.

8.§.

Egyéb szilárd hulladék / bútor, nagyobb méretű fémtárgyak, vashulladék, stb /
összegyűjtéséről és elszállításáról lomtalanítási akció megszervezésével az önkormányzat
évente legalább egy alkalommal gondoskodik.

*Módosította a  13 / 2006. ( XII.14.) számú Önk. rendelet. Hatályos: 2007.01.01 – től.

9.§.

A szolgáltatóra vonatkozó rendelkezések

1./ A szervezett és rendszeres hulladékszállítással érintett területen az ingatlanokon keletkező
     háztartási hulladék elszállításáról heti egy alkalommal köteles gondoskodni.
2./ A szerződésben meghatározott vagy rendszeresen elszállított mennyiségtől eltérő mértékű 
     hulladék elszállítását külön megrendelésre végzi el a szolgáltató.
3./ A szolgáltató megtagadhatja a hulladék elszállítását, ha:
    - az nem rendszeresített szabványos gyűjtőtartályban kerül elhelyezésre
    - ha megállapítja, hogy a gyűjtőedény olyan anyagot tartalmaz, amely nem háztartási
      hulladék
4./ Adatkezelés:
•	A jegyző a közszolgáltatás hatékony és folyamatos ellátása céljából a közszolgáltatás időtartamára az ingatlantulajdonos bejelentése alapján nyilvántartást vezet.
•	A nyilvántartás tartalmazza: a közszolgáltatást igénybe vevő nevét, lakcímét, születésének helyét, idejét, anyja leánykori nevét.
•	A nyilvántartásból a közszolgáltató részére eseti megkeresése alapján szolgáltatható adat.
•	Az adatkezelésre és az adatok védelmére egyebekben a személyes adatok védelméről és a közérdekű adatok nyilvánosságáról szóló 1992. évi LXIII. Törvény rendelkezései az irányadók. *

10. § 

Szabálysértési rendelkezések

1. / Szabálysértést követ el aki  a jelen rendelet 6.§.(3), és 7§ (1) – (2) bekezdéseiben  
        foglaltakat megszegi.
2./   A szabálysértési pénzbírság összege: 30.000.- Ft.* *

11.§.

Záró rendelkezések

1./ Jelen rendelet 2005. január 1. napján lép hatályba.
2./ Jelen rendelet hatálybalépésével Hegyfalu Önkormányzat 3 / 2000. / XII.13./ sz., és az azt 
     módosító 15 / 2003. / XII.13./ számú rendelete hatályát veszti.

Hegyfalu, 2004. december 12.

....................................................			..................................................
Kálmán József polgármester				Udvardy Zita  jegyző

A rendelet kihirdetve:2004. december 12 – én.
							.................................................
							Udvardy Zita  jegyző

*Beiktatta a 16 / 2005.(XII.21.) Önk. rendelet 3.§ - a. Hatályos: 2006.01.01 – től.
** Módosította a 16/2005.(XII.21.) Önk. rendelet. hatályos: 2006.01.01 – től.

M E G Á L L A P O D Á S

Amely  Hegyfalu községi Önkormányzat Képviselőtestülete / képviseletében: Kálmán József polgármester / valamint a Büki Parkfenntartó és Kommunális Szolgáltató Betéti Társaság 
/ képviseletében: Németh Jenő   ügyvezető igazgató / között a mai napon az alábbi feltételekkel jött létre: 

1./ Hegyfalu község Önkormányzat Képviselőtestülete a többször módosított „Az árak megállapításáról „ szóló 1990. évi LXXXVII. Törvény  11.§ (1) és (2) bekezdésében foglaltak alapján – a 10 / 2004. XII.22. / számú rendeletében meghatározta a 2005. évre szóló települési szilárd hulladékra vonatkozó kötelező közszolgáltatás díjtételeit.

2./ A megállapodó felek - közös megegyezéssel - megegyeznek abban, hogy a megállapított ártól lefele számítva eltérjenek, s a díjkedvezményre vonatkozó kimutatást a jelen megállapodás melléklete szerint elfogadják.

3./ A díjkedvezmény csak a lakás céljára szolgáló építmény tulajdonosára terjed ki, aki az építménye után kommunális vagy építményadót fizet.

4./ Az önkormányzat rendeletében szabályozott egyéb megállapítások továbbra is érvényben maradnak. 

5./ A megállapodó felek kötelessége, hogy az érdekelteket a változásról tájékoztassa.

6./ Ez a megállapodás  2005. december 31 – ig érvényes.

7./ Hegyfalu község Önkormányzat Képviselőtestülete és a Büki Parkfenntartó és Kommunális Szolgáltató Betéti Társaság ezt a megállapodást magára nézve kötelezőnek ismeri el és azt, mint akaratukkal mindenben megegyezőt aláírásukkal megerősítik.

Hegyfalu, 2005. január 20.					Bük, 2005. január 

………………………………..					……………………………….
Kálmán József  polgármester					Németh Jenő  ügyvezető igazgató

Ellenjegyzés: 

……………………………….
Udvardy Zita jegyző

Melléklet

Alapszolgáltatás igénybe vevők ( lakosság )

Edény liter | 2009. évi alapárak Ft - ban
| Gyűjtés,szállítás | Elhelyezés | Együtt
50 | 87.- | 18.- | 105.-
80 | 139.- | 29.- | 168.-
110 | 190.- | 40.- | 230.-
120 | 208.- | 44.- | 252.-
240 | 416.- | 88.- | 504.-
770 | 1.333.- | 283.- | 1.616.-
1100 | 1.905.- | 404.- | 2.309.-
Zsák | 207.- | 57.- | 264.-
Matrica | 15.- Ft / db

Többletszolgáltatás igénybe vevők ( nem lakosság )

Edény liter | 2009. évi alapárak Ft - ban
| Gyűjtés,szállítás | Elhelyezés | Együtt
50 | 123.- | 51.- | 174.-
80 | 196.- | 82.- | 278.-
110 | 270.- | 112.- | 382.-
120 | 295.- | 123.- | 418.-
240 | 589.- | 245.- | 834.-
770 | 1.891 | 787.- | 2.678.-
1100 | 2.701 | 1.125.- | 3.826.-
Zsák | 9.200.- | 5.114.- | 14.314.-

*Módosította a  10/2008.(XII.15.) számú Önk. rendelet. Hatályos: 2009.01.01 – től.